Minister sê oor Rhodes-standbeeld | Maroela Media
"Ons ondersteun of moedig nie die gewelddadige verwydering van enige standbeeld aan nie aangesien ons mense so aanmoedig om reg in eie hande te neem nie," het min. Nathi Mthethwa in 'n verklaring gesê.
"As regering moedig ons burgerlike deelname aan in 'n poging om 'n vriendskaplike oplossing vir die saak te vind deur dialoog en onderhandeling." Volgens Mthethwa het sy departement nie 'n amptelike aansoek ontvang vir die verwydering van die standbeeld nie.
Mthethwa het gesê enige entiteit of gemeenskap wat 'n standbeeld wil skuif of verwyder moet 'n 30 dae lange openbare konsultasieproses van stapel stuur met voorleggings aan die owerheid en insette van geaffekteerde en belangstellende partye.
Max Price, visekanselier van die universiteit, het verlede week gesê die beeld moenie vernietig nie maar net geskuif word. Die Rhodes Must Fall Movement het egter dié voorstel verwerp. "Ons is hier omdat ons die legitimiteit van die sogenaamde demokratiese proses wat dr. Max Price in plek gestel het vir die verwydering van die Rhodes-standbeeld in twyfel trek," het hulle gesê. "Wit studente kan nie in die proses geraadpleeg word nie aangesien hulle nooit werklik sal kan empatiseer met die diepgaande geweld wat op die psige van swart studente uitgeoefen is nie."
Klik hier vir alle vorige berigte oor die Rhodes-standbeeld op Maroela Media.
Die standbeeld moet vernietig word, maar die Rhodes-Studiebeurs is seker nog welkom?
Wat word nou van klasbywoning terwyl hulle om die dooie klip vergader? Vir mense wat toelating gekry het tot universiteit, laat hulle ogal groot vraagtekens ontstaan. Die drang om te vernietig oorheers die bietjie verstand wat daar kon gewees het. Welcome to Africa.
Laat beurse ook dan val of soos Dr. Max Price sê, skuif standbeeld, skuif ook beurse na 'n instansie wat dit sal waardeer.
Die spul in zim wat sy beendere wil opgrawe is net so idioties. Wonder as hulle nou die beendere uit het, of gaan die landery skielik vol gesaaides staan. rakke gaan vol goedere wees en al die honger mae gaan vol kom. Ek hoop van harte iemand gaan daai studie beurse vir n ander instansie gee wat dit sal waardeer.
Hulle maak my siek met hulle barbaarse ongevraagde optrede. Maar soos in die verlede (en die toekoms) mag hulle mos maar doen wat hulle wil. Almal is te bang om op te tree. Al wat hulle ken is vernietiging. Net om ook te kan sê : "ons het dit gedoen en ons het dit reggekry!"